Ο **Γιόχαν Μπάπτιστ Μπάουττατς** (φλαμανδικά: **Johann Baptiste Bouttats** ή **Jan Baptist Bouttats**) ήταν Φλαμανδός ζωγράφος, σχεδιαστής και χαράκτης, ο οποίος εργάστηκε πάνω σε ευρεία θεματολογία, όπως οι ιστορικοί πίνακες, η τοπιογραφία, η αρχιτεκτονική ζωγραφική, οι τοπογραφικές απόψεις, οι ναυτικές σκηνές και οι νεκρές φύσεις. Δραστηριοποιήθηκε στην Αμβέρσα και στην Αγγλία.

Βιογραφία
---------

Ολλανδικό αρχοντικό με κήπο
Υπάρχουν ελάχιστες λεπτομέρειες σχετικά με τον πρώιμο βίο και την εκπαίδευση του Μπάουττατς. Ήταν μέλος της οικογένειας καλλιτεχνών Μπάουττατς, τα μέλη της οποίας δραστηριοποιήθηκαν στην Αμβέρσα ως ζωγράφοι και χαράκτες. Πιθανότατα και αυτός γεννήθηκε στην Αμβέρσα και έγινε μέλος στη Συντεχνία του Αγίου Λουκά της πόλης το 1707.

Κατά τη δεκαετία του 1720 μετοίκησε στην Αγγλία και εγκαταστάθηκε στο Κίνγκστον απόν Χαλλ (τότε Γιορκ). Είναι γνωστό ότι είχε δυο γιους, που είχαν γεννηθεί στη Φλάνδρα. Ένας από αυτούς παρέμεινε στο Χαλλ και ο άλλος, ο οποίος ονομαζόταν Τζων, μετοίκησε στο Λονδίνο. Ο Τζων ήταν ζωγράφος, συνητηρητής και έμπορος έργων τέχνης. Χάρη στις επαφές του στην Αμβέρσα, ο Τζων μπόρεσε να εισαγάγει μερικούς πίνακες από συλλογές της Αμβέρσας στην Αγγλία κατά τη δεκαετία του 1760.

Ο Γιόχαν Μπάπτιστ απεβίωσε το 1743.

Έργο
----

Ο Μπάουττατς ήταν γνωστός ως εμπορικός καλλιτέχνης, ασχολούμενος με ευρύ φάσμα θεμάτων και εργαζόμενος τόσο ως ζωγράφος όσο και ως χαράκτης. Στα θέματά του περιλαμβάνονταν ιστορικοί πίνακες, τοπία, αρχιτεκτονήματα, τοπολογικά πανοράματα, ναυτικές σκηνές και νεκρές φύσεις.

Η άφιξη του Καρόλου Β΄ στη Χάγη, 15 Μαΐου 1660
Ζωγράφισε τρεις απόψεις του Αββαείου Κίρκσταλ (Kirkstall Abbey) από διαφορετικές κατευθύνσεις. Οι πίνακες είναι τοπογραφικές απόψεις του περιβάλλοντος τοπίου, με χωρικούς να επιδίδονται σε διάφορες αγροτικές δραστηριότητες. Η *βορειοανατολική άποψη του Αββαείου Κίρκσταλ* περιλαμβάνει και μερικές μυθολογικές μορφές και ζώα σε σύννεφο που αιωρείται πάνω από τη σκηνή και τον τίτλο του πίνακα.

Κατά την παραμονή του στην Αγγλία ζωγράφισε επίσης σκηνή με *Ολλανδικό αρχοντικό με κήπο*, πίνακα υπογεγραμμένο και χρονολογημένο το 1730. Δεν είναι σαφές αν ο πίνακας αντιπροσωπεύει συγκεκριμένο αρχοντικό (κάποιοι έχουν προτείνει ότι αναπαριστά το "Huis Rijswijk" στο Χέλντερλαντ της Ολλανδικής Δημοκρατίας) ή είναι ιδεατό, φανταστικό αρχοντικό.

Το Εθνικό Ναυτικό Μουσείο του Γκρίνουιτς διαθέτει δύο πίνακες του Μπάουττατς. Μια *σκηνή με πλοία στον κάτω Τάμεσι γύρω στα 1720*, στην οποία απεικονίζεται ποταμός με πολεμικό πλοίο που αναγγέλει την άφιξή του πυροδοτώντας τα κανόνια του ανάμεσα σε άλλα πλοία, περιλαμβανομένου και ενός εμπορικού ολλανδικού "φλούιτ". Ο πίνακας με τίτλο *Η άφιξη του Καρόλου Β΄ στη Χάγη, 15 Μαΐου 1660* απεικονίζει την αποβίβαση του Καρόλου Β΄ όταν έφθασε στη Χάγη και τον υποδέχθηκαν αυλικοί. Ο πίνακας είναι μάλλον βασισμένος σε χαρακτικά.

Είναι γνωστές και μερικές νεκρές φύσεις του. Ο πίνακας *Άνθη σε πορσελάνινο κύπελλο*, χρονολογούμενος από το 1721 πωλήθηκε από τον οίκο "Bonhams". Παριστά άνθη σε ένα κύπελλο στηριγμένο σε πέτρινη βάση. Ένας παρόμοιος πίνακας, προορισμένος για τοποθέτηση πάνω από πόρτα (supraporte), πωλήθηκε από τον οίκο Christie’s. Αυτές οι νεκρές φύσεις είναι ζωγραφισμένες με αδρό πινέλο και έχουν λιγότερες λεπτομέρειες, εν συγκρίσει με αυτούς στο Ναυτικό Μουσείο.

Ορισμένες νεκρές φύσεις και σκηνές κυνηγίου με ζωντανά ζώα σε παλαιές συλλογές στη Δημοκρατία της Τσεχίας και στην Πολωνία φέρουν την υπογραφή *J. Bouttats*. Συχνά καταλογογραφούνται ως έργα του Γιόχαν Μπάπτιστ Μπάουττατς. Εν τούτοις, βλέποντας κανείς το λεπτεπίλεπτο της απεικόνισης και τη λαμπερή χρωματική τους παλέτα, καθώς και το γεγονός ότι ευρίσκονται σε χώρες της Κεντρικής Ευρώπης, πιθανόν ο δημιουργός τους να ήταν κάποιος άλλος ζωγράφος που ονομαζόταν J. Bouttats.

Παραπομπές
----------

Άνθη σε πορσελάνινο κύπελλο
1. 1 2 3  (Ολλανδικά) *RKDartists*. rkd.nl/explore/artists/11611. Ανακτήθηκε στις 10  Φεβρουαρίου 2018.
2. ↑  (Αγγλικά) *Art UK painters database*. bouttats-johann-baptiste-c-16801743. Ανακτήθηκε στις 9  Οκτωβρίου 2017.
3. ↑  (Αγγλικά) *Union List of Artist Names*. 7  Αυγούστου 2021. 500115880. Ανακτήθηκε στις 9  Μαΐου 2022.
4. ↑  Άλλες παραλλαγές του ονόματός του: Jan Baptiste Bouttats, Johann Baptist Bouttats, Joan-Baptist Bouttats, Jan-Baptista Bouttas
5. 1 2 3  Jan Baptist Bouttats στο Ολλανδικό Ίδρυμα Ιστορίας της Τέχνης (Ολλανδικά)
6. 1 2  A Shipping Scene in the Lower Thames, about 1720 at the National Maritime Museum
7. ↑  Charlotte Gould, Sophie Mesplède, *Marketing Art in the British Isles, 1700 to the Present: A Cultural History*, Ashgate Publishing, Ltd. 2012, p. 105-106
8. ↑  View of Temple Newsam House, Leeds by Thomas Chapman and John Bouttats Αρχειοθετήθηκε 2015-09-24 στο Wayback Machine. at BBC Your Paintings
9. 1 2  A Dutch Mansion with a Garden Αρχειοθετήθηκε 2017-02-22 στο Wayback Machine. at vads
10. ↑  *North East Prospect of Kirkstall Abbey* Αρχειοθετήθηκε 2015-09-24 στο Wayback Machine. at BBC paintings
11. ↑  *A Shipping Scene in the Lower Thames, about 1720* at the National Maritime Museum
12. ↑  *The Arrival of Charles II at The Hague, 15 May 1660* at the National Maritime Museum
13. ↑  *Flowers in a porcelain bowl* at Bonhams
14. ↑  *Flower still life on a plinth* at the RKD
15. ↑  J. Bouttats στο Ολλανδικό Ίδρυμα Ιστορίας της Τέχνης

Εξωτερικοί σύνδεσμοι
--------------------

 Πολυμέσα σχετικά με το θέμα  Johann Baptiste Bouttats στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96540433
* BPN: 73751763
* ULAN: 500115880
* RKD: 11611

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |